Rikunarita-ORG/Wikinium huggingface dataset:
# ಚರಣ್ ರಾಜ್ (ಸಂಗೀತ ಸಂಯೋಜಕ)

| ಚರಣ್ ರಾಜ್ |
| --- |
| ಹುಟ್ಟು | ಎಮ್.ಆರ್.ಚರಣ್ ರಾಜ್ ಕೊಡಗು, ಕರ್ನಾಟಕ |
| ಅಲ್ಮಾ ಮೇಟರ್ | ಮಲ್ನಾಡ್ ಕಾಲೇಜ್ ಆಫ್ ಇಂಜಿನಿಯರಿಂಗ್, ಹಾಸನ |
| ಉದ್ಯೋಗಗಳು | * ಗಾಯಕ
* ಸಂಗೀತ ಸಂಯೋಜಕ
* ಸಂಗೀತ ನಿರ್ದೇಶಕ
 |

ಎಂ. ಆರ್.ಚರಣ್ ರಾಜ್ ಅವರು ಭಾರತೀಯ ಸಂಗೀತ ಸಂಯೋಜಕ ಮತ್ತು ಗಾಯಕರಾಗಿದ್ದಾರೆ. *ಜೀರ್ಜಿಂಬೆ* (2016) ಚಿತ್ರದಲ್ಲಿ ಅವರ ಕೆಲಸಕ್ಕಾಗಿ ಅವರಿಗೆ ಅತ್ಯುತ್ತಮ ಸಂಗೀತ ನಿರ್ದೇಶಕ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ ನೀಡಲಾಯಿತು.

## ಆರಂಭಿಕ ಜೀವನ

ಚರಣ್ ರಾಜ್ ಕರ್ನಾಟಕ ಸಂಗೀತ ನಲ್ಲಿ ಪೆರುಂಬವೂರ್ ಜಿ. ರವೀಂದ್ರನಾಥ್ ಮತ್ತು ನೀಶಿಯಾ ಮಜೋಲಿ ಜೊತೆ ಶಾಸ್ತ್ರೀಯ ಸಂಗೀತದಲ್ಲಿ ತರಬೇತಿ ಪಡೆದರು. ಅವರು ಲಂಡನ್ ಸ್ಕೂಲ್ ಆಫ್ ಮ್ಯೂಸಿಕ್ನಿಂದ ಪಿಯಾನೋದಲ್ಲಿ ಎಂಟು ಪ್ರಮಾಣಪತ್ರವನ್ನು ಹೊಂದಿದ್ದಾರೆ.

## ವೃತ್ತಿಜೀವನ

ರಿಕಿ ಕೇಜ್ ಮತ್ತು ವೌಟರ್ ಕೆಲ್ಲರ್ಮನ್ ರ ೨೦೧೫ರ ಗ್ರ್ಯಾಮಿ ಪ್ರಶಸ್ತಿ ವಿಜೇತ ಆಲ್ಬಂ ವಿಂಡ್ಸ್ ಆಫ಼್ ಸಂಸಾರದಲ್ಲಿ ಚರಣ್ ಅವರ ಗಾಯನವಿದೆ.
ಕನ್ನಡ ಚಲನಚಿತ್ರಗಳಲ್ಲಿ ರಾಜ್ ಅವರ ಮೊದಲ ಕೆಲಸವು 2014 ರಲ್ಲಿ *ಹರಿವು* ಚಿತ್ರದ ಮೂಲಕ ಆರಂಭವಾಯಿತು.

## ಸಂಗೀತ ಸಂಯೋಜನೆ

Key| † | ಇನ್ನು ಬಿಡುಗಡೆ ಆಗದ ಚಲನಚಿತ್ರಗಳು |

| ವರ್ಷ | ಆಲ್ಬಂ | ಭಾಷೆ | ಟಿಪ್ಪಣಿಗಳು |
| --- | --- | --- | --- |
| ೨೦೦೮ | *ತಾಲ್ಂ* | ಮಲಯಾಳಂ | ಆಲ್ಬಂ ಹಾಡು |
| ೨೦೧೪ | *ವಿಂಡ್ಸ್ ಆಫ್ ಸಂಸಾರ* |  | ಗ್ರ್ಯಾಮಿ ಪ್ರಶಸ್ತಿ |
| *ಹರಿವು* | ಕನ್ನಡ | ಚಲನಚಿತ್ರ |
| ೨೦೧೬ | *ಗೋಧಿ ಬಣ್ಣ ಸಾಧಾರಣ ಮೈಕಟ್ಟು* | ಕನ್ನಡ | ಆಯ್ಕೆ - ಫ಼ಿಲ್ಂ ಫ಼ೇರ್ ಪ್ರಶಸ್ತಿ ದಕ್ಷಿಣ: ಅತ್ಯುತ್ತಮ ಸಂಗೀತ ನಿರ್ದೇಶಕ |
| *ಮಂಡ್ಯ ಟು ಮುಂಬೈ* | ಕನ್ನಡ |  |
| *ಜೀರ್ಜಿಂಬೆ* | ಕನ್ನಡ | ವಿಜೇತ - ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ |
| ೨೦೧೭ | *ಪುಶ್ಪಕ ವಿಮಾನ* | ಕನ್ನಡ |  |
| ೨೦೧೮ | *ಟಗರು* | ಕನ್ನಡ |  |
| *ದಳಪತಿ* | ಕನ್ನಡ |  |
| *ಅವನೇ ಶ್ರೀಮನ್ನಾರಯಣ*† | ಕನ್ನಡ |  |
| *ಭೀಮಸೇನ ನಳ ಮಹಾರಾಜ*† | ಕನ್ನಡ |  |
| *ಕವಲು ದಾರಿ*† | ಕನ್ನಡ |  |
| *ಮೈಸೂರು ಡೈರೀಸ್*† | ಕನ್ನಡ |  |

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು

ಚರಣ್ ರಾಜ್ ಐ ಎಮ್ ಡಿ ಬಿನಲ್ಲಿ
# ಡೆಕ್ಕನ್ ಹೆರಾಲ್ಡ್

|  |
| --- |
|
ಈ ಲೇಖನ ಅಥವಾ ವಿಭಾಗವನ್ನು ಮಾರ್ಗದರ್ಶಿ ವಿನ್ಯಾಸ ಮತ್ತು ಕೈಪಿಡಿಯ ಶೈಲಿ ಪುಟಗಳಲ್ಲಿ ಸೂಚಿಸಿರುವಂತೆ **ವಿಕೀಕರಣ** (format) ಮಾಡಬೇಕಿದೆ.
ವಿಕೀಕರಣದ ನಂತರ ಈ ಟೆಂಪ್ಲೇಟನ್ನು ತೆಗೆದುಹಾಕಿ.  |

ಡೆಕ್ಕನ್ ಹೆರಾಲ್ಡ್  ಕರ್ನಾಟಕ ರಾಜ್ಯದಲ್ಲಿ ವಿತರಣೆಯಾಗುವ ಪ್ರಮುಖ ಇಂಗ್ಲೀಷ್ ಭಾಷೆಯ ದಿನಪತ್ರಿಕೆ ಆಗಿದೆ. ಇದು ಪ್ರಿಂಟರ್ಸ್ (ಮೈಸೂರು) ಪ್ರೈವೇಟ್ ಲಿಮಿಟೆಡ್ ನವರಿಂದ ಮುದ್ರಣ ಗೊಳ್ಳುತ್ತದೆ ಮತ್ತು ದೆಹಲಿ, ಬೆಂಗಳೂರು, ಹುಬ್ಬಳ್ಳಿ, ಮೈಸೂರು, ಮಂಗಳೂರು ಮತ್ತು ಗುಲ್ಬರ್ಗ ರಲ್ಲಿ ಆವೃತ್ತಿಗಳನ್ನು ಹೊಂದಿದೆ.

ಡೆಕ್ಕನ್‍ಹೆರಾಲ್ಡ್ ಮೊದಲ ಸಂಚಿಕೆ ಪ್ರಕಟವಾದದ್ದು ೧೯೪೮ರ ಜೂನ್ರಂ ೧೭ದು. ಇಂಥದೊಂದು ಬೆಳವಣಿಗೆಗೆ ನಾಂದಿ ಹಾಡಿದ್ದು 'ನೆಟ್ಕಲ್ಲಪ್ಪ' ಕುಟುಂಬದವರು. ಉದ್ಯಮಿ ಕೆ. ಎನ್. ಗುರುಸ್ವಾಮಿ ಅವರು ತಮ್ಮ ಮಿತ್ರರೊಡಗೂಡಿ ಆರಂಭಿಸಿದ ದಿ ಪ್ರಿಂಟರ್ಸ್ ಮೈಸೂರು ಪ್ರೈವೇಟ್ ಲಿಮಿಟೆಡ್ ಸಂಸ್ಥೆ ಈ ದಿನಪತ್ರಿಕೆಯನ್ನು ಆರಂಭಿಸಿತು. *ಡೆಕ್ಕನ್ ಹೆರಾಲ್ಡ್*ನ ಸ್ಥಾಪಕ ಸಂಪಾದಕ ಪ್ರಸಿದ್ಧ ಪತ್ರಕರ್ತ ಪೋಥನ್ ಜೋಸೆಫ್. ಇದರ ಸಹೋದರಿ ಪ್ರಕಾಶನ ಗಳಾಗಿ *ಪ್ರಜಾವಾಣಿ* ದಿನಪತ್ರಿಕೆ, ಸಾಪ್ತಾಹಿಕ ಪತ್ರಿಕೆ *ಸುಧಾ* ಮತ್ತು ಕನ್ನಡ ಮಾಸಿಕ ಪತ್ರಿಕೆ *ಮಯೂರ,* ಪ್ರಕಟವಾಗುತ್ತಿವೆ. *ಡೆಕ್ಕನ್ ಹೆರಾಲ್ಡ್* ಮುಖ್ಯ ಕಛೇರಿ ಎಂ. ಜಿ. ರಸ್ತೆ, ಬೆಂಗಳೂರು ಇಲ್ಲಿ ಇದೆ.

ಭಾರತೀಯ ರೀಡರ್ಶಿಪ್ ಸರ್ವೆ ಪ್ರಕಾರ ೨೦೧೧ ರ ಮೊದಲ ತ್ರೈಮಾಸಿಕದಲ್ಲಿ (Q1), ಕಾಲ, ಡೆಕ್ಕನ್ ಹೆರಾಲ್ಡ್ ೪,೨೩,೦೦೦ ಸರಾಸರಿ ದೈನಂದಿನ ಓದುಗರನ್ನು ಹೊಂದಿದೆ ೨೦೦೯ ಮೊದಲಾರ್ಧದಲ್ಲಿ ಎಬಿಸಿ ಪ್ರಮಾಣಿತ ಅಂಕಿಅಂಶಗಳು ಇದರ ಪ್ರಸಾರವನ್ನು ಕೊಂಡು ಓದುವ ಓದುಗರ ಸಂಖ್ಯೆ ೨,೧೪,೭೯೭ ಎಂದಿದೆ.

ದಶಂಬರ ೨೦೧೧ ರಲ್ಲಿ ದೆಹಲಿ ಆವೃತ್ತಿಯನ್ನು ಪ್ರಾರಂಭಿಸಿದಾಗ ಪತ್ರಿಕೆಯ ಹೊಸ ಶಕೆ ಶುರುವಾಯಿತು. ಆದರೆ ಅವರೇ ಒಪ್ಪಿಕೊಂಡಂತೆ ೧೫ ಸುದ್ದಿ ಪತ್ರಿಕೆಗಳು ಇರುವ ದೆಹಲಿ ಮಾರುಕಟ್ಟೆಯಲ್ಲಿ ಸ್ಪರ್ಧಿಸುವುದು ತುಂಬಾ ಕಷ್ಟಕರ ವಿಷಯವಾಗಿದೆ. ಡೆಕ್ಕನ್ ಹೆರಾಲ್ಡ್ ಅನೇಕ ವರ್ಷಗಳ ಹಿಂದೆ ಹೈದರಾಬಾದ್‍ನಿಂದ ಪ್ರಕಟವಾಗುತ್ತಿತ್ತು ಆದರೆ ನಶಿಸುತ್ತಿರುವ ಪ್ರಸಾರ ಅಂಕಿಅಂಶಗಳ ಕಾರಣದಿಂದ ನಿಲ್ಲಿಸಲಾಗಿತ್ತು.

## ಉಲ್ಲೇಖಗಳು‌‌

## ಬಾಹ್ಯ ಕೊಂಡಿಗಳು‌‌

* DeccanHerald.com
* DeccanHerald ಇ ಪತ್ರಿಕೆ Archived 2006-12-06 ವೇಬ್ಯಾಕ್ ಮೆಷಿನ್ ನಲ್ಲಿ.
# ಶಿವಮೊಗ್ಗ ಸುಬ್ಬಣ್ಣ

ಶಿವಮೊಗ್ಗ ಸುಬ್ಬಣ್ಣ
**ಶಿವಮೊಗ್ಗ ಸುಬ್ಬಣ್ಣ** - ಕನ್ನಡದ ಸುಗಮ ಸಂಗೀತ ಕ್ಷೇತ್ರದ ಹಿರಿಯ ಗಾಯಕರಲ್ಲಿ ಒಬ್ಬರಾಗಿದ್ದಾರೆ.ಸುಬ್ಬಣ್ಣ ಅವರ ನಿಜ ನಾಮಧೇಯ "ಜಿ.ಸುಬ್ರಹ್ಮಣ್ಯಂ "..

## ಬಾಲ್ಯ

ಶ್ರೀ ಗಣೇಶ್ ರಾವ್ ಹಾಗೂ ರಂಗನಾಯಕಮ್ಮನವರ ಪುತ್ರನಾಗಿ, ಶಿವಮೊಗ್ಗ ಜಿಲ್ಲೆಯ ನಗರ ಗ್ರಾಮದಲ್ಲಿ ೧೯೩೮ರಲ್ಲಿ ಜನಿಸಿದ ಸುಬ್ಬಣ್ಣ, ಮನೆಯಲ್ಲಿ ಪ್ರತಿದಿನ ಪೂಜೆ, ಪುರಸ್ಕಾರ, ವೇದ ಮಂತ್ರಗಳ ಝೇಂಕಾರ ಕೇಳಿ ಬೆಳೆದವರು. ಇವರ ತಾತ ಶಾಮಣ್ಣನವರು ಸಂಗೀತದಲ್ಲಿ ಘನ ವಿದ್ವಾಂಸರು.

## ಕುಟುಂಬ

ಪುತ್ರ ಶ್ರೀರಂಗ, ಸೊಸೆ ಅರ್ಚನಾ\_ಉಡುಪ

## ವೃತ್ತಿ

ತಮ್ಮ ತಾತ ಶಾಮಣ್ಣ ಅವರ ಬಳಿಯಲ್ಲಿಯೇ ತಮ್ಮ ಪ್ರಾಥಮಿಕ ಸಂಗೀತಾಭ್ಯಾಸ ಕಲಿತ ಸುಬ್ಬಣ್ಣ, ಕರ್ನಾಟಕದ ಕೋಗಿಲೆ ಬಿ.ಕೆ. ಸುಮಿತ್ರಾ ಜೊತೆ ಸೇರಿ ಕೆಲವು ವರ್ಷಗಳ ಕಾಲ ಶಾಸ್ತ್ರೀಯ ಸಂಗೀತವನ್ನು ಅಭ್ಯಾಸ ಮಾಡಿದರು. ನಂತರ ತಮ್ಮ ವ್ಯಾಸಂಗದ ಕಡೆ ಗಮನ ಹರಿಸಿದ ಸುಬ್ಬಣ್ಣ ಬಿ.ಎ.,ಬಿ.ಕಾಂ.,ಎಲ್.ಎಲ್.ಬಿ.,ಪದವೀದರರು.ವಕೀಲರಾಗಿ ವೃತ್ತಿ ಬದುಕು ಆರಂಭಿಸಿದರು.

ಇವರು ಬಳಿಕ ನೋಟರಿಯಾಗಿ ನೇಮಕಗೊಂಡರು. ಸಮಯ ದೊರೆತಾಗ, ಸಾಂಸ್ಕೃತಿಕ ವೇದಿಕೆಗಳಲ್ಲಿ ಹಾಡುವುದನ್ನೂ ಮುಂದುವರೆಸಿದರು.
ಸುಬ್ಬಣ್ಣ ೧೯೬೩ರಲ್ಲಿ ಆಕಾಶವಾಣಿಯ ಗಾಯಕರಾಗಿ ಆಯ್ಕೆಯಾದರು. ಚಂದ್ರಶೇಖರ ಕಂಬಾರರ ‘ಕರಿಮಾಯಿ’ ಮೂಲಕ.
೧೯೭೮ರಲ್ಲಿ ಕಾಡು\_ಕುದುರೆ ಚಿತ್ರದ 'ಕಾಡುಕುದುರೆ ಓಡಿ ಬಂದಿತ್ತಾ' ಹಾಡಿಗಾಗಿ ಅತ್ಯುತ್ತಮ ಹಿನ್ನೆಲೆ ಗಾಯಕ- ರಜತ ಕಮಲ ರಾಷ್ಟ್ರಪ್ರಶಸ್ತಿ ಪಡೆದರು.
ಆಕಾಶವಾಣಿ ಎಂ.ಎಸ್.ಐ.ಎಲ್. ಪ್ರಾಯೋಜಕತ್ವದಲ್ಲಿ ಪ್ರಸಾರ ಮಾಡಿದ ಜನಪ್ರಿಯ ಕಾರ‍್ಯಕ್ರಮದಲ್ಲಿ ‘ಕೋಡಗನ ಕೋಳಿ ನುಂಗಿತ್ತಾ..’, ‘ಅಳಬೇಡಾ ತಂಗಿ ಅಳಬೇಡ...’ ‘ಬಿದ್ದೀಯಬ್ಬೇ ಮುದುಕಿ..’ ಮೊದಲಾದ ಶಿಶುನಾಳ ಷರೀಫರ ಗೀತೆಗಳನ್ನು ಹಾಡಿದ ಸುಬ್ಬಣ್ಣ ಮನೆ ಮಾತಾದರು.

## ಸಮ್ಮಾನ

1. ರಜತ ಕಮಲ, ಅತ್ಯುತ್ತಮ ಹಿನ್ನೆಲೆ ಗಾಯಕ, ೧೯೭೮
2. ಸಂತ ಶಿಶುನಾಳ ಶರೀಫ್ ಪ್ರಶಸ್ತಿ
3. ರಾಜ್ಯೋತ್ಸವ ಪ್ರಶಸ್ತಿ
4. ನಾಡೋಜ, ಹಂಪಿ ಕನ್ನಡ ವಿಶ್ವವಿದ್ಯಾಲಯ
5. ಕರ್ನಾಟಕ ಸಂಗೀತ ಅಕಾಡಮಿಯ ಕರ್ನಾಟಕ ಕಲಾ ತಿಲಕ ಪ್ರಶಸ್ತಿ

## ನಿಧನ

ಸುಬ್ಬಣ್ಣ ಬೆಂಗಳೂರಿನ ಜಯದೇವ ಹೃದ್ರೋಗ ವಿಜ್ಞಾನ ಮತ್ತು ಸಂಶೋಧನಾ ಸಂಸ್ಥೆಯಲ್ಲಿ ೨೦೨೨ರ ಆಗಸ್ಟ್ ೧೧ರಂದು ಕೊನೆಯುಸಿರೆಳೆದರು.

## ಉಲ್ಲೇಖಗಳು
# ಎಂ. ಜಿ. ಕೆ. ಮೆನನ್

| ಎಂ. ಜಿ. ಕೆ. ಮೆನನ್ |
| --- |
| ಜನನ | Mambillikalathil Govind Kumar Menon (೧೯೨೮-೦೮-೨೮)೨೮ ಆಗಸ್ಟ್ ೧೯೨೮ ಮಂಗಳೂರು, ಕರ್ನಾಟಕ, ಭಾರತ |
| ಮರಣ | 22 November 2016(2016-11-22) (aged 88) |
| ರಾಷ್ಟ್ರೀಯತೆ | ಭಾರತೀಯ |
| ಕಾರ್ಯಕ್ಷೇತ್ರ | ಭೌತಶಾಸ್ತ್ರ |
| ಸಂಸ್ಥೆಗಳು | ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆ, ಭಾರತ ಸರ್ಕಾರ |
| ಅಭ್ಯಸಿಸಿದ ವಿದ್ಯಾಪೀಠ | ಮುಂಬೈ ವಿಶ್ವವಿದ್ಯಾಲಯ ಬ್ರಿಸ್ಟಲ್ ವಿಶ್ವವಿದ್ಯಾಲಯ |
| ಡಾಕ್ಟರೇಟ್ ಸಲಹೆಗಾರರು | ಸೆಸಿಲ್ ಫ್ರಾಂಕ್ ಪೊವೆಲ್ |
| ಪ್ರಸಿದ್ಧಿಗೆ ಕಾರಣ | KGF ಪ್ರಯೋಗಗಳು,ಕೋಲಾರ್ ಗೋಲ್ಡ್ ಫೀಲ್ಡ್ಸ್ ನಲ್ಲಿ ಪಾರ್ಟಿಕಲ್ ಪ್ರಯೋಗಗಳು |
| ಗಮನಾರ್ಹ ಪ್ರಶಸ್ತಿಗಳು | ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕೆ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿ (1960), ರಾಯಲ್ ಸೊಸೈಟಿಯ ಫೆಲೋ (FRS) (1970) ಅಬ್ದುಸ್ ಸಲಾಮ್ ಮೆಡಲ್ (1996) |

**ಎಂ.ಜಿ. ಕೆ. ಮೆನನ್** (ಮಾಂಬಿಲ್ಲಿಕಾಳಲ್ಲಿ ಗೋವಿಂದ್ ಕುಮಾರ್ ಮೆನನ್), FRS (28 ಆಗಸ್ಟ್ 1928 - 22 ನವೆಂಬರ್ 2016), ಭಾರತದ ಭೌತಶಾಸ್ತ್ರಜ್ಞ ಮತ್ತು ನೀತಿ ತಯಾರಕರಾಗಿದ್ದರು.ಅವರು ನಾಲ್ಕು ದಶಕಗಳ ಕಾಲ ಭಾರತದಲ್ಲಿ ವಿಜ್ಞಾನ ಮತ್ತು ತಂತ್ರಜ್ಞಾನದ ಅಭಿವೃದ್ಧಿಯಲ್ಲಿ ಪ್ರಮುಖ ಪಾತ್ರ ವಹಿಸಿದರು.ಅವರ ಪ್ರಮುಖ ಕೊಡುಗೆಗಳಲ್ಲಿ ಒಂದಾದ ಮುಂಬೈನ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಅನ್ನು ಪೋಷಿಸಿದರು,ಇದು ಅವರ ಮಾರ್ಗದರ್ಶಕ ಹೋಮಿ ಜೆ ಭಾಭಾ 1945 ರಲ್ಲಿ ಸ್ಥಾಪನೆಯಾಯಿತು.

## ಪ್ರಯೋಗ

ಮೂಲಭೂತ ಕಣಗಳ ಗುಣಗಳನ್ನು ಅನ್ವೇಷಿಸಲು ಅವರು ಕಾಸ್ಮಿಕ್ ಕಿರಣಗಳೊಂದಿಗೆ ಪ್ರಯೋಗಗಳನ್ನು ಕೈಗೊಂಡರು.ಆಕಾಶಬುಟ್ಟಿ ಹಾರಾಟದ ಪ್ರಯೋಗಗಳನ್ನು ಸ್ಥಾಪಿಸುವಲ್ಲಿ ಅವರು ಸಕ್ರಿಯವಾಗಿ ತೊಡಗಿದ್ದರು, ಜೊತೆಗೆ ಕೋಲಾರ್ ಗೋಲ್ಡ್ ಫೀಲ್ಡ್ಸ್ನಲ್ಲಿನ ಗಣಿಗಳಲ್ಲಿ ಕಾಸ್ಮಿಕ್ ಕಿರಣ ನ್ಯೂಟ್ರಿನೊಗಳ ಆಳವಾದ ಭೂಗರ್ಭದ ಪ್ರಯೋಗಗಳನ್ನು ಮಾಡಿದರು.

## ಪ್ರಮುಖ ಹುದ್ದೆಗಳು

* ಇಂಡಿಯಾ ಸ್ಟ್ಯಾಟಿಸ್ಟಿಕಲ್ ಇನ್ಸ್ಟಿಟ್ಯೂಟ್, ಇಂಡಿಯಾ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ನ ಅಧ್ಯಕ್ಷ,
* ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಘಟನೆಯ ವಿಕ್ರಮ್ ಸಾರಾಭಾಯಿ ಫೆಲೋ ಅವರು,
* ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್, ಮುಂಬೈ (1966-1975) ನ ನಿರ್ದೇಶಕರಾಗಿದ್ದರು,
* ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಇನ್ಫಾರ್ಮೇಶನ್ ಟೆಕ್ನಾಲಜಿ, ಅಲಹಾಬಾದ್ನ ಗವರ್ನರ್ಗಳ ಮಂಡಳಿ,
* ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಬಾಂಬೆ ಮತ್ತು ಚೇರ್ಮನ್ ಬೋರ್ಡ್ ಆಫ್ ಗವರ್ನರ್ಸ್.
* ಅವರು ಅಬ್ದುಸ್ ಸಲಾಮ್ ಪ್ರಶಸ್ತಿಯನ್ನು ಗೆದ್ದರು ಮತ್ತು ಪಾಂಟಿಫಿಕಲ್ ಅಕಾಡೆಮಿ ಆಫ್ ಸೈನ್ಸಸ್ನ ಸದಸ್ಯರಾಗಿದ್ದರು. ಮೇ 1970 ರಲ್ಲಿ ರಾಯಲ್ ಸೊಸೈಟಿಯ ಫೆಲೋ ಆಗಿ ಆಯ್ಕೆಯಾದರು.
* ಕ್ಷುದ್ರಗ್ರಹ 7564 ಗೊಕುಮೆನಾನ್ 2008 ರ ಅಂತ್ಯದಲ್ಲಿ ಅವರ ಗೌರವಾರ್ಥ ಹೆಸರಿಡಲಾಯಿತು.

## ಆರಂಭಿಕ ಜೀವನ

ಎಂ.ಜಿ. ಕೆ. ಮೆನನ್ ಅವರು ಜೋಧ್ಪುರ ಜಸ್ವಂತ್ ಕಾಲೇಜಿನಲ್ಲಿ ಮತ್ತು ಬಾಂಬೆ ರಾಯಲ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಲ್ಲಿ ಶಿಕ್ಷಣ ಪಡೆದರು.
ಅವರು 1953 ರಲ್ಲಿ.ತಮ್ಮ ಪಿಎಚ್ಡಿಗಾಗಿ ಬ್ರಿಸ್ಟಲ್ ವಿಶ್ವವಿದ್ಯಾಲಯಕ್ಕೆ ತೆರಳಿದರು. ನೊಬೆಲ್ ಪ್ರಶಸ್ತಿ ವಿಜೇತ ಸೆಸಿಲ್ ಎಫ್ ಪೊವೆಲ್ ಮಾರ್ಗದರ್ಶನದಲ್ಲಿ ಪ್ರಾಥಮಿಕ ಕಣ ಭೌತಶಾಸ್ತ್ರದಲ್ಲಿ ಪಿಎಚ್ಡಿ ಪಡೆದರು.

## ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್

ಅವರು 1955 ರಲ್ಲಿ ಹೋಮಿ ಜೆ. ಭಾಭಾ ಕಾರಣದಿಂದಾಗಿ" ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಸೇರಿದರು, ಮತ್ತು ಈ ಸಂಘವು ಸುಮಾರು ಐದು ದಶಕಗಳ ಕಾಲ ನಡೆಯಿತು.ಭಾಭಾ ಅವರ ಅಕಾಲಿಕ ಮರಣದ ನಂತರ ಅವರು 38 ನೇ ವಯಸ್ಸಿನಲ್ಲಿ 1966 ರಲ್ಲಿ ಇನ್ಸ್ಟಿಟ್ಯೂಟ್ನ ನಿರ್ದೇಶಕರಾಗಿದ್ದರು.

## ಹುದ್ದೆಗಳು

* M.G.K. ಮೆನನ್ 1972 ರಲ್ಲಿ ISRO ಅಧ್ಯಕ್ಷರಾಗಿದ್ದರು.
* ಯೋಜನಾ ಆಯೋಗದ ಸದಸ್ಯರಾಗಿದ್ದರು (1982-1989),
* ಪ್ರಧಾನಿಗೆ ವಿಜ್ಞಾನ ಸಲಹೆಗಾರ (1986-1989) ಮತ್ತು
* ಉಪಾಧ್ಯಕ್ಷರು ಕೌನ್ಸಿಲ್ ಆಫ್ ಸೈಂಟಿಫಿಕ್ & ಇಂಡಸ್ಟ್ರಿಯಲ್ ರಿಸರ್ಚ್ (ಸಿಎಸ್ಐಆರ್) (1989-1990).
* 1990-96ರ ಅವಧಿಯಲ್ಲಿ ಸಂಸತ್ ಸದಸ್ಯರಾಗಿ (ರಾಜ್ಯಸಭೆ) ಆಯ್ಕೆಯಾದರು.
* ವಿ.ಪಿ. ಸಿಂಗ್ ಅವರನ್ನು ವಿಜ್ಞಾನ ಮತ್ತು ತಂತ್ರಜ್ಞಾನ ಮತ್ತು ಶಿಕ್ಷಣಕ್ಕಾಗಿ ರಾಜ್ಯ ಸಚಿವನ್ನಾಗಿ ನೇಮಿಸಿದರು. (1989).

## ಪ್ರಶಸ್ತಿಗಳು

ಅವರು 1968 ರಲ್ಲಿ ಪದ್ಮಭೂಷಣ ಮತ್ತು 198 ರಲ್ಲಿ ಪದ್ಮ ವಿಭೂಷಣವನ್ನು ಪಡಿದಿದ್ದಾರೆ.

## ಉಲ್ಲೇಖಗಳು
# ಜಾಕಿರ್ ಹುಸೇನ್

*ಈ ಲೇಖನವು ಭಾರತದ ಹಿಂದಿನ ರಾಷ್ಟ್ರಪತಿಗಳಲ್ಲೊಬ್ಬರಾದ ಡಾ. ಜಾಕಿರ್ ಹುಸೇನ್ ಅವರ ಬಗ್ಗೆ.
ಭಾರತದ ಹೆಸರಾಂತ ತಬಲಾ ವಾದಕ **ಜಾಕಿರ್ ಹುಸೇನ್** ಬಗ್ಗೆ ಮಾಹಿತಿಗೆ ಈ ಲೇಖನ ನೋಡಿ*

ಈ ಲೇಖನವನ್ನು Zakir Hussain (politician) ಆಂಗ್ಲ ಪುಟದಿಂದ ಅನುವಾದ ಮಾಡಬೇಕಿದೆ. ನೀವೂ ಸಹಾಯ ಮಾಡಬಹುದು.

**ಡಾ. ಜಾಕಿರ್ ಹುಸೇನ್**| ಡಾ. ಜಾಕಿರ್ ಹುಸೇನ್ |
| --- |
| ಜನ್ಮ ದಿನಾಂಕ: | ಫೆಬ್ರವರಿ ೮ ೧೮೯೭ |
| ನಿಧನರಾದ ದಿನಾಂಕ: | ಮೇ ೩ ೧೯೬೯ |
| ಭಾರತದ ರಾಷ್ಟ್ರಪತಿಗಳು |
| ಅವಧಿಯ ಕ್ರಮಾಂಕ: | ೩ನೆ ರಾಷ್ಟ್ರಪತಿ |
| ಅಧಿಕಾರ ವಹಿಸಿದ ದಿನಾಂಕ: | ಮೇ ೧೩ ೧೯೬೭ |
| ಅಧಿಕಾರ ತ್ಯಜಿಸಿದ ದಿನಾಂಕ: | ಮೇ ೩ ೧೯೬೯ |
| ಪೂರ್ವಾಧಿಕಾರಿ: | ಡಾ.ಸರ್ವೆಪಲ್ಲಿ ರಾಧಾಕೃಷ್ಣನ್ |
| ಮಧ್ಯಾಂತರ ಉತ್ತರಾಧಿಕಾರಿ: | ವರಾಹಗಿರಿ ವೆಂಕಟ ಗಿರಿ |
| ಉತ್ತರಾಧಿಕಾರಿ: | ವರಾಹಗಿರಿ ವೆಂಕಟ ಗಿರಿ |

ಡಾ.ಜಾಕಿರ್ ಹುಸೇನ್ ಅವರು ಫೆಬ್ರವರಿ ೮, ೧೮೯೭ ರಂದು ಹೈದರಾಬಾದಿನಲ್ಲಿ ಜನಿಸಿದರು. ಅವರು ೧೯೬೨ ರಲ್ಲಿ ಭಾರತ ಗಣರಾಜ್ಯದ ರಾಷ್ಟ್ರಪತಿಯಾಗಿದ್ದರು, ಮತ್ತು ತಮ್ಮ ಸೇವೆಯಲ್ಲಿಯೇ ಮೇ ೩ ೧೯೬೯ ರಲ್ಲಿ ವಿಧಿವಶರಾದರು. ಭಾರತ ಸರಕಾರವು ಅವರಿಗೆ ೧೯೫೪ರಲ್ಲಿ ಪದ್ಮ ವಿಭೂಷಣ ಪ್ರಶಸ್ತಿಯಿಂದ ಮತ್ತು ೧೯೬೯ ರಲ್ಲಿ ಭಾರತ ರತ್ನ ಪ್ರಶಸ್ತಿಯಿಂದ ಗೌರವಿಸಿದೆ.
# ರಘುನಾಥ್ ಮಶೇಲ್ಕರ್

| ರಘುನಾಥ್ ಮಶೇಲ್ಕರ್ |
| --- |
|  |
| ಜನನ | (೧೯೪೩-೦೧-೦೧)೧ ಜನವರಿ ೧೯೪೩ ಮಾಶೇಲ್ ಗೋವಾ |
| ವಾಸಸ್ಥಳ | ಥಾಣೆ |
| ರಾಷ್ಟ್ರೀಯತೆ | ಭಾರತೀಯ |
| ಕಾರ್ಯಕ್ಷೇತ್ರ | ಕೆಮಿಕಲ್ ಎಂಜಿನಿಯರಿಂಗ್ |
| ಸಂಸ್ಥೆಗಳು | CSIR India; Global Research Alliance |
| ಪ್ರಸಿದ್ಧಿಗೆ ಕಾರಣ | Intellectual Property Rights; R&D; Innovation |
| ಗಮನಾರ್ಹ ಪ್ರಶಸ್ತಿಗಳು | ಪದ್ಮ ವಿಭೂಷಣ ಪದ್ಮ ಭೂಷಣ ಶಾಂತಿ ಸ್ವರೂಪ ಭಟ್ನಗರ್ ಪ್ರಶಸ್ತಿ G.D. Birla Award for Scientific Research |

**ರಘುನಾಥ್ ಅನಂತ ಮಶೇಲ್ಕರ್**(ಜನನ: ಜನವರಿ ೧,೧೯೪೩) ಖ್ಯಾತ ವಿಜ್ಞಾನಿ. ಇವರು ಕೌನ್ಸಿಲ್ ಫಾರ್ ಸೈಂಟಿಫಿಕ್ ಆಂಡ್ ಇಂಡಸ್ಟ್ರಿಯಲ್ ರೀಸರ್ಚ್ ಅಥವಾ ಸಿಎಸ್‍ಐಆರ್ (CSIR)ನ ಮಾಜಿ ಮುಖ್ಯ ನಿರ್ದೇಶಕರು. ಇವರು ಗೋವಾದ ಮಾಶೇಲ್ ಎಂಬಲ್ಲಿ ಜನಿಸಿದರು. ಇವರ ವೈಜ್ಯ್ಞಾನಿಕ ಮತ್ತು ಆಡಳಿತಾತ್ಮಕ ಸಾಧನೆಗೆ ಇವರಿಗೆ ೨೦೧೪ರ ಸಾಲಿನ ಪದ್ಮವಿಭೂಷಣ ಪ್ರಶಸ್ತಿಯನ್ನು ಘೋಷಿಸಲಾಗಿದೆ..

## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು
# ವಿಶ್ವನಾಥನ್ ಆನಂದ್

| ವಿಶ್ವನಾಥನ್ ಆನಂದ್ |
| --- |
|  |
| Full name | ವಿಶ್ವನಾಥನ್ ಆನಂದ್ |
| Country |  ಭಾರತ |
| Born |  (1969-12-11) 11 December 1969 ಮಯಿಲದುತ್ತುರೈ, ತಮಿಳುನಾಡು, ಭಾರತ |
| Title | ಗ್ರಾಂಡ್‌ಮಾಸ್ಟರ್ (೧೯೮೮) |
| World Champion | ೨೦೦೦-೨೦೦೨ (ಫಿಡೆ) ೨೦೦೭-ಪ್ರಸಕ್ತ (ನಿರ್ವಿವಾದಿತ) |
| FIDE rating | ೨೮೧೭ (**ಮೊದಲ ಸ್ಥಾನ**, ಮಾರ್ಚಿ ೨೦೧೧ಫಿಡೆ ಅಂತರಾಷ್ಟ್ರೀಯ ಶ್ರೇಣಿ) |
| Peak rating | ೨೮೧೭ (ಮಾರ್ಚಿ ೨೦೧೧) |

ವಿಶ್ವನಾಥನ್ ಆನಂದ್
**ವಿಶ್ವನಾಥನ್ ಆನಂದ್** (ಜನನ: ಡಿಸೆಂಬರ್ ೧೧, ೧೯೬೯) ಭಾರತದ ಪ್ರಸಿದ್ಧ ಚದುರಂಗದ (ಚೆಸ್) ಆಟಗಾರ. ಫಿಡೆ ಕ್ರಮಾಂಕಗಳ ಪ್ರಕಾರ, ೨೦೦೪ ರಲ್ಲಿ ಪ್ರಪಂಚದ ಎರಡನೆ ಸ್ಥಾನ ಪಡೆದಿದ್ದು (ಗ್ಯಾರಿ ಕ್ಯಾಸ್ಪರೋವ್ ಮೊದಲ ಸ್ಥಾನ), ಪ್ರತಿಷ್ಠಿತ ಗ್ರ್ಯಾಂಡ್‍ಮಾಸ್ಟರ್ ಪದವಿಯನ್ನು ಹೊಂದಿದ್ದಾರೆ. ೨೦೦೭ರಲ್ಲಿ ವಿಶ್ವ ಚಾಂಪಿಯನ್ ಪಟ್ಟವನ್ನು ಪಡೆದಿದ್ದಾರೆ.

ಕೆಲವೊಮ್ಮೆ "ವಿಶಿ" ಎಂದು ಕರೆಯಲ್ಪಡುವ ಆನಂದ್ ತಮ್ಮ ಮೊದಲ ಅಂತಾರಾಷ್ಟ್ರೀಯ ಯಶಸ್ಸನ್ನು ಪಡೆದಿದ್ದು ೧೯೮೭ ರ ವಿಶ್ವ ಜೂನಿಯರ್ ಸ್ಪರ್ಧೆಯಲ್ಲಿ ಗೆದ್ದಾಗ. ೧೯೯೦ ರ ದಶಕದ ಪ್ರಾರಂಭದ ವರ್ಷಗಳಲ್ಲಿ ಜಾಗತಿಕ ಮಟ್ಟದಲ್ಲಿ ಉತ್ತಮ ಸಾಧನೆಯನ್ನು ತೋರಿ ಅನೇಕ ಪ್ರತಿಷ್ಠಿತ ಟೂರ್ನಿಗಳನ್ನು ಗೆದ್ದರು. ೧೯೯೧ ರಲ್ಲಿ ಗೆದ್ದ ರೆಜಿಯೋ ಎಮಿಲಿಯಾ ಟೂರ್ನಿ ಇವುಗಳಲ್ಲಿ ಒಂದು. ಅವರ ಆಟದ ಆಶ್ಚರ್ಯಕರ ಗುಣವೆಂದರೆ ತಮ್ಮ ಪಂದ್ಯಗಳಲ್ಲಿ ಪ್ರಾರಂಭದಿಂದ ಕೊನೆಯವರೆಗೂ ಅತ್ಯಂತ ವೇಗದಿಂದ ತಮ್ಮ ನಡೆಗಳನ್ನು ನಡೆಸುತ್ತಿದ್ದರು!

## ವಿಶ್ವ ಚಾಂಪಿಯನ್‍ಶಿಪ್ ೧೯೯೫

೧೯೯೫ ರಲ್ಲಿ ನ್ಯೂ ಯಾರ್ಕ್ ನಗರದಲ್ಲಿ ಆಗಿನ ಚಾಂಪಿಯನ್ ಗ್ಯಾರಿ ಕ್ಯಾಸ್ಪರೋವ್‍ರ ವಿರುದ್ಧ ವಿಶ್ವ ಚಾಂಪಿಯನ್‍ಶಿಪ್ ಸರಣಿಯನ್ನು ಆಡಿದರು. ಮೊದಲ ಎಂಟು ಪಂದ್ಯಗಳು ಡ್ರಾ ಆದವು. ವಿಶ್ವ ಚಾಂಪಿಯನ್‍ಶಿಪ್ ಸರಣಿಯಲ್ಲಿ ಹಿಂದೆಂದೂ ಪ್ರಾರಂಭದಲ್ಲೇ ಇಷ್ಟು ಡ್ರಾ ಗಳು ನಡೆದಿರಲಿಲ್ಲ. ಒಂಬತ್ತನೆಯ ಪಂದ್ಯವನ್ನು ಆನಂದ್ ಗೆದ್ದರೂ ಮುಂದಿನ ಐದು ಪಂದ್ಯಗಳಲ್ಲಿ ನಾಲ್ಕನ್ನು ಸೋತರು. ಒಟ್ಟು ಸರಣಿಯನ್ನು ೭.೫ - ೧೦.೫ ರಿಂದ ಸೋತರು.

## ವಿಶ್ವ ಚಾಂಪಿಯನ್‍ಶಿಪ್ ೨೦೦೦

೨೦೦೦ ದಲ್ಲಿ ಫಿಡೆ (ಚೆಸ್ ಸರಣಿಗಳನ್ನು ಆಯೋಜಿಸುವ ಅಂತಾರಾಷ್ಟ್ರೀಯ ಸಂಸ್ಥೆ) ಯಿಂದ ಆಯೋಜಿತ ವಿಶ್ವ ಚೆಸ್ ಚಾಂಪಿಯನ್‍ಶಿಪ್ ನಲ್ಲಿ ರಷ್ಯದ ಅಲೆಕ್ಸೀ ಶಿರೋವ್ ರನ್ನು ೩.೫-೦.೫ ರಿಂದ ಸೋಲಿಸಿ ಚಾಂಪಿಯನ್ ಪಟ್ಟಕ್ಕೇರಿದರು.

## ವಿಶ್ವ ರಾಪಿಡ್ ಚೆಸ್ ಚಾಂಪಿಯನ್‍ಶಿಪ್ ೨೦೦೩

ಅಕ್ಟೋಬರ್ ೨೦೦೩ ರಲ್ಲಿ ಪ್ರಪಂಚದ ಹನ್ನೆರಡು ಅತ್ಯುತ್ತಮ ಆಟಗಾರರಲ್ಲಿ ಹತ್ತು ಜನರು ಪಾಲ್ಗೊಂಡ ವೇಗದ ಚೆಸ್ ಚಾಂಪಿಯನ್‍ಶಿಪ್ ನಲ್ಲಿ ಗೆದ್ದರು. (ವೇಗದ ಚೆಸ್ ಆಟಗಳಲ್ಲಿ ಆಟಗಾರರು ತಮ್ಮ ನಡೆಗಳನ್ನು ನಡೆಸಲು ಕಡಿಮೆ ಸಮಯ ಹೊಂದಿರುತ್ತಾರೆ. ಈ ಸರಣಿಯಲ್ಲಿ ಪ್ರತಿ ಪಂದ್ಯದ ಆರಂಭದಲ್ಲಿ ಆಟಗಾರರಿಗೆ ೨೫ ನಿಮಿಷಗಳ ಸಮಯವಿದ್ದು, ಪ್ರತಿ ನಡೆಯ ನಂತರ ೧೦ ಸೆಕೆಂಡುಗಳಷ್ಟು ಹೆಚ್ಚುವರಿ ಸಮಯ ಸಿಕ್ಕುತ್ತಿತ್ತು.)

## ವಿಶ್ವ ಪಂದ್ಯಾವಳಿ ೨೦೦೭

ಮೆಕ್ಸಿಕೊ ನಗರದಲ್ಲಿ ನಡೆದ ೨೦೦೭ರ ಚದುರಂಗ ವಿಶ್ವ ಪಂದ್ಯಾವಳಿಯಲ್ಲಿ ಆನಂದ್ ಒಂದು ಪಂದ್ಯವನ್ನೂ ಸೋಲದೆ ಗೆದ್ದು, ಸೆಪ್ಟೆಂಬರ್ ೨೯ರಂದು ವಿಶ್ವ ಚಾಂಪಿಯನ್ ಪಟ್ಟವನ್ನು ಪಡೆದರು.

## ಇತರ ಸರಣಿಗಳು

ಆನಂದ್ ಗೆದ್ದಿರುವ ಇತರ ಕೆಲವು ಪ್ರಸಿದ್ಧ ಸರಣಿಗಳು:

* ಕೋರಸ್ ಸರಣಿ (೨೦೦೩)
* ಕೋರಸ್ ಸರಣಿ (೨೦೦೪)
* ಡಾರ್ಟ್‍ಮಂಡ್ ಸರಣಿ (೨೦೦೪)

ಕಳೆದ ಹತ್ತು ವರ್ಷಗಳ ಉದ್ದಕ್ಕೂ ಪ್ರಪಂಚದ ಐದು ಅತ್ಯುತ್ತಮ ಆಟಗಾರರ ಪಟ್ಟಿಯಲ್ಲಿ ಆನಂದ್ ಇದ್ದಾರೆ. ಇದರಲ್ಲಿ ಬಹುಕಾಲ ಪ್ರಪಂಚದ ಮೂರು ಅತ್ಯುತ್ತಮ ಆಟಗಾರರಲ್ಲಿ ಒಬ್ಬರಾಗಿದ್ದಾರೆ.

## ಬಾಹ್ಯ ಸಂಪರ್ಕಗಳು

* ಫಿಡೆ ತಾಣದಲ್ಲಿ ಆನಂದ್‍ರ ರೇಟಿಂಗ್
* ಆನಂದ್‍ರ ಕೆಲವು ಪ್ರಸಿದ್ಧ ಪಂದ್ಯಗಳನ್ನು ನೋಡಿ Archived 2004-12-04 ವೇಬ್ಯಾಕ್ ಮೆಷಿನ್ ನಲ್ಲಿ.
# ಶ್ರೀ ಲಾಲ್ ಶುಕ್ಲ

ಶ್ರೀ ಲಾಲ್ ಶುಕ್ಲ
**ಶ್ರೀ ಲಾಲ್ ಶುಕ್ಲ**(೩೧ ಡಿಸೆಂಬರ್ ೧೯೨೫ –೨೮ ಒಕ್ಟೋಬರ್ ೨೦೧೧)) ಹಿಂದಿ ಭಾಷೆಯ ಕಾದಂಬರಿಕಾರ.ಇವರ ಮುಖ್ಯ ಕೃತಿ "ರಾಗ್ ದರ್ಬಾರಿ"ಗೆ ೧೯೬೯ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದೆ.ಈ ಕೃತಿಯು ಆಂಗ್ಲ ಬಾಷೆಗೆ ಅಲ್ಲದ ಸುಮಾರು ೧೫ ಭಾರತೀಯ ಭಾಷೆಗಳಿಗೆ ಅನುವಾದವಾಗಿದೆ. ಇವರಿಗೆ ೨೦೦೯ನೆ ಸಾಲಿನ ಜ್ಞಾನಪೀಠ ಪ್ರಶಸ್ತಿ ದೊರೆತಿದೆ.ಇವರ ಸಾಹಿತ್ಯ ಸೇವೆಯನ್ನು ಗುರುತಿಸಿ ೨೦೦೮ರಲ್ಲಿ ಪದ್ಮಭೂಷಣ ಪ್ರಶಸ್ತಿ ಕೂಡಾ ದೊರೆತಿದೆ.

## ಉಲ್ಲೇಖಗಳು
# ಜಿ. ಶಂಕರ ಕುರುಪ್

| ಜಿ.ಶಂಕರ ಕುರುಪ್ |
| --- |
| ಮಹಾಕವಿ ಜಿ |
| ಜನನ | ಜೂನ್ ೦೬,೧೯೦೧ ನಾಯಥೋಡ್, |
| ನಿಧನ | ಫೆಬ್ರವರಿ ೨, ೧೯೭೮ ಎರ್ನಾಕುಳಂ, ಕೇರಳ |
| ಉದ್ಯೋಗ | ಶಿಕ್ಷಕ,ಕವಿ,ಪ್ರಬಂಧಕಾರ,ಅನುವಾದಕ,ರಾಜ್ಯಸಭಾ ಸದಸ್ಯ |
| ಪ್ರಮುಖ ಕೃತಿಗಳು | ಒಡಕ್ಕುಳಲ್ (೧೯೫೦) |

**ಜಿ. ಶಂಕರ ಕುರುಪ್** (ಜೂನ್ ೩, ೧೯೦೧- ಫೆಬ್ರವರಿ ೨, ೧೯೭೮) ಮಲಯಾಳಂ ಭಾಷೆಯ ಕವಿ, ಹಾಗೂ ಜ್ಞಾನಪೀಠ ಪ್ರಶಸ್ತಿ ಪಡೆದ ಮೊದಲ ಲೇಖಕರು. ಇವರು "ಮಹಾಕವಿ" ಎಂಬ ಬಿರುದಿನಿಂದ ಖ್ಯಾತರಾಗಿದ್ದರು. ೧೯೬೫ರಲ್ಲಿ ಇವರ "ಒದಕ್ಕೂಜಲ್" ಕವನ ಸಂಕಲನಕ್ಕೆ ಜ್ಞಾನಪೀಠ ಪ್ರಶಸ್ತಿ ಬಂದಿತು. ೧೯೬೭ ರಲ್ಲಿ ರಷ್ಯಾ ಸರ್ಕಾರದಿಂದ ನೆಹರು ಶಾಂತಿ ಪ್ರಶಸ್ತಿ ಪಡೆದ ಇವರು ೧೯೬೮ ರಲ್ಲಿ ಪದ್ಮಭೂಷಣ ಪ್ರಶಸ್ತಿಯನ್ನು ಪಡೆದರು.
ಇವರ ಪ್ರಥಮ ಕವನ "ಪ್ರಕೃತಿಗೆ ನಮನ" ಇವರು ವಿದ್ಯಾರ್ಥಿಯಾಗಿದ್ದಾಗಲೆ ಪ್ರಕಟವಾಯಿತು. ಒಟ್ಟು ೨೫ ಕವನ ಸಂಕಲನಗಳ ಜೊತೆಗೆ, ಗೀತನಾಟಕ ಮತ್ತು ಪ್ರಬಂಧಗಳ ಸಂಕಲನಗಳನ್ನು ಸಹ ಬರೆದಿದ್ದಾರೆ. ಇವರು ಮಲಯಾಳ ಭಾಷೆಗೆ ಭಾಷಾಂತರಿಸಿದ ಮುಖ್ಯ ಕೃತಿಗಳೆಂದರೆ ಒಮರ್ ಖಯ್ಯಾಮಾನ "ರೂಬೈಯಾತ್", ಕಾಳಿದಾಸನ "ಮೇಘದೂತ" ಮತ್ತು ನೊಬೆಲ್ ಪ್ರಶಸ್ತಿ ವಿಜೇತ "ಗೀತಾಂಜಲಿ". ಮಾನವ ಜೀವನದ ಮೇಲೆ ವಿಜ್ಞಾನದ ಪ್ರಭಾವವನ್ನು ಕುರಿತು ಅಧ್ಯಯನ ನಡೆಸಿ "ವೈಜ್ಞಾನಿಕ ಕವಿ" ಎಂದು ಹೆಸರಾದರು.
ತಮ್ಮ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ, ಕುರುಪ್ ಅವರು ೧೯೨೧ ರಲ್ಲಿ ತಿರುವಿಲ್ವಾಮಲಾದ ಮಾಧ್ಯಮಿಕ ಶಾಲೆಯಲ್ಲಿ ಮಲಯಾಳಂ ಶಿಕ್ಷಕರಾಗಿ ಕೆಲಸ ಮಾಡಿದರು. ನಂತರ ಅವರು ಟ್ರೈಚೂರ್ ಸಮೀಪದ ಸರ್ಕಾರಿ ಸೆಕೆಂಡರಿ ಶಿಕ್ಷಕರ ತರಬೇತಿ ಸಂಸ್ಥೆಯಲ್ಲಿ ಶಿಕ್ಷಕರಾದರು. ಅವರು ಎರ್ನಾಕುಲಂ ಮಹಾರಾಜ ಕಾಲೇಜಿನಲ್ಲಿ ಮಲಯಾಳಂ ಪಂಡಿತ್ ಆಗಿ ಕೆಲಸ ಮಾಡಿದರು ಮತ್ತು ೧೯೫೬ ರಲ್ಲಿ ಕಾಲೇಜಿನಿಂದ ಮಲಯಾಳಂನ ಪ್ರೊಫೆಸರ್ ಆಗಿ ನಿವೃತ್ತಿ ಹೊಂದಿದರು.
ಅವರು ಪಿ.ಜೆ.ಚೇರಿಯಾನ್ರವರ ಚಿತ್ರದ ಸಾಹಿತ್ಯವನ್ನು ಬರೆದಿದ್ದಾರೆ, (೧೯೪೮), ಸಂಗೀತ ಮತ್ತು ಹಾಡುಗಳನ್ನು ಸಂಯೋಜಿಸುವ ಮೊದಲ ಮಲಯಾಳಂ ಚಲನಚಿತ್ರ. ಕುರುಪ್ ಅವರು ಭಾರತೀಯ ಸಂಸತ್ತಿನ ಮೇಲ್ಮನೆಯಾದ ರಾಜ್ಯಸಭೆಯ ಸದಸ್ಯರಾಗಿ (೧೯೬೮-೭೨) ಸಕ್ರಿಯ ಸಾರ್ವಜನಿಕ ಜೀವನವನ್ನು ನಡೆಸಿದರು.

ನೆಲ್ಲಿಕಾಂಬಲ್ಲಿ ವರಿಯುತು ಶಂಕರ ವಾರಿಯರ್ ಅವರ ತಂದೆ ಮತ್ತು ವಾಡಕಣಿ ಮರಾಠ ಲಕ್ಷ್ಮಿಕುಟ್ಟಿ ಮರಾಸಾರ್ ಅವರ ತಾಯಿ. ಜಿ ಅವರ ಚಿಕ್ಕಪ್ಪ ಒಬ್ಬ ಸಂಸ್ಕೃತ ವಿದ್ವಾಂಸ ಮತ್ತು ಜ್ಯೋತಿಷಿಯಾಗಿದ್ದರು, ಅವರು ತಮ್ಮ ಸಾಹಿತ್ಯಿಕ ಜೀವನವನ್ನು ರೂಪಿಸುವಲ್ಲಿ ಗಮನಾರ್ಹ ಪ್ರಭಾವ ಬೀರಿದರು. ೧೯೩೧ ರಲ್ಲಿ ಜಿ ಹಳೆಯ ವೃತ್ತದ ರಾಜಧಾನಿಯಾದ ತಿರುವಂಚಿಕುಲಂನಲ್ಲಿರುವ ಪುರುತು ವೀಡು ಎಂಬ ಪುರಾತನ ನಾಯರ್ ಕುಟುಂಬದಿಂದ ಸುಭಾದ್ರ ಅಮ್ಮನನ್ನು ವಿವಾಹವಾದರು.

## ಕೆಲಸ

### ಕವನ

* ಸೂರ್ಯಕಾಂತಿ (ಸೂರ್ಯಕಾಂತಿ) (೧೯೩೩)
* ನಿಮಿಶಮ್ (ದಿ ಮೊಮೆಂಟ್) (೧೯೪೫)
* ಒಡಕುಝಾಲ್ (ಕೊಳಲು) (೧೯೫೦)
* ಪಾದಿಕಂತೆ ಪಾಟ್ಟು (ಟ್ರಾವೆಲರ್ಸ್ ಗೀತೆ) (೧೯೫೫)
* ವಿಶ್ವದ್ರರಣಂ (ದಿ ಸೈಟ್ ಆಫ್ ದಿ ಯೂನಿವರ್ಸ್) (೧೯೬೦)
* ಮೂನ್ನರುವಿಯಾಮ್ ಓರು ಪುಝಹ್ಯಾಮ್ (ಮೂರು ಸ್ಟ್ರೀಮ್ಸ್ ಮತ್ತು ಒಂದು ನದಿ) (೧೯೬೩)
* ಜೀವನಾ ಸಂಗೀತ (ದಿ ಮ್ಯೂಸಿಕ್ ಆಫ್ ಲೈಫ್) (೧೯೬೪)
* ಸಾಹಿತ್ಯ ಸಂಹಿತಮ್ (ಸಾಹಿತ್ಯದ ಸಿಹಿತನ), ೩ ಸಂಪುಟಗಳಲ್ಲಿ (೧೯೬೮)
* ಎಂಟೆ ವೈಲ್

- ಪೆರುಂಥಾಚನ್

### ಪ್ರಬಂಧಗಳು

* ಗಾಧಿಯೋಪಾಹರಾಮ್ (ಗದ್ಯದೊಂದಿಗೆ ಗೌರವ) (೧೯೪೭)
* ಮ್ಯೂತಮ್ ಚಿಪ್ಪಿಯಮ್ (ಪರ್ಲ್ ಮತ್ತು ಆಯ್ಸ್ಟರ್) (೧೯೫೮)
* ಒರ್ಮಾಯ್ಡ್ ಒಲಾಂಗಲ್ಲಿಲ್ (ವೇವ್ಸ್ ಆಫ್ ಮೆಮೊರಿ ನಲ್ಲಿ) (೧೯೭೮)

## ಉಲ್ಲೇಖಗಳು
# ಪೋತನ್ ಜೋಸೆಫ್

ಪೋತನ್ ಜೋಸೆಫ್ (1892-1972). ಭಾರತದ ಒಬ್ಬ ಪ್ರಸಿದ್ಧ ಪತ್ರಿಕೋದ್ಯಮಿ. ಭಾರತದ ಅನೇಕ ಇಂಗ್ಲಿಷ್ ಪತ್ರಿಕೆಗಳ ಸಂಪಾದಕರಾಗಿ ನಾಲ್ಕು ದಶಕಗಳಿಗಿಂತ ಹೆಚ್ಚು ಕಾಲ ಇವರು ಪತ್ರಿಕೋದ್ಯಮಕ್ಕೆ ಸೇವೆ ಸಲ್ಲಿಸಿದ್ದರು. ಅಲ್ಲದೆ ಇವರು ಅನೇಕ ಯುವಕ ಪತ್ರಿಕೋದ್ಯಮಿಗಳಿಗೆ ಪ್ರೋತ್ಸಾಹ ನೀಡಿದರು. ಇವರು ಬರೆಯುತ್ತಿದ್ದ ಓಹಸ್ತಿವರ್ ಎ ಕಪ್ ಆಫ್ ಟೀ ಎಂಬ ದೈನಿಕ ಲಘುಟಿಪ್ಪಣಿಗಳು ವ್ಯಂಗ್ಯ ಹಾಸ್ಯ ವಿದ್ವತ್ತು ಅನುಭವಗಳ ಕಲಾಪೂರ್ಣ ಸಂಗಮವಾಗಿ, ಈ ಬಗೆಯ ಸುರಸ ಹರಿತ ಬರೆವಣಿಗೆಗೆ ಮಾದರಿಯಾಗಿ ಬಹಳ ಜನಪ್ರಿಯವಾಗಿತ್ತು. ಇವರ ಅಗ್ರ ಲೇಖನಗಳು ತೀಕ್ಷ್ಣವಾಗಿಯೂ ಬುದ್ಧಿಪ್ರಚೋದಕವಾಗಿಯೂ ಇರುತ್ತಿದ್ದುವು.

## ಬದುಕು

ಜೋಸೆಫರ ಜನನ 1892ರಲ್ಲಿ. ತಿರುವಾಂಕೂರಿನ ಆರ್ತೋಡಾಕ್ಸ್ ಕ್ರಿಶ್ಚನ್ ಕುಟುಂಬವೊಂದರಲ್ಲಿ. ತಂದೆ ಸಿ. ಐ. ಜೋಸೆಫ್, ತಾಯಿ ಸರಾ. ಇವರು ತಮ್ಮ ಹಿರಿಯಣ್ಣ ಜಾರ್ಜ್ ಜೋಸೆಫ್ ಆಶ್ರಯದಲ್ಲಿ ಬೆಳೆದರು. ಜಾರ್ಜ್ ಜೋಸೆಫ್ ಗಾಂಧೀಜಿಯ ಅನುಯಾಯಿಯಾಗಿದ್ದರು. ಪೋತನ್ ಜೋಸೆಫ್‍ರು ಮದ್ರಾಸಿನ ಪ್ರೆಸಿಡೆನ್ಸಿ ಕಾಲೇಜಿನಲ್ಲೂ ಮುಂಬಯಿಯ ನ್ಯಾಯಶಾಸ್ತ್ರ ಶಾಲೆಯಲ್ಲೂ ಓದಿದರು. ಇವರ ವಿವಾಹವಾದದ್ದು 1911ರಲ್ಲಿ. ಇವರು ಟ್ರಿನಿಟಿ ಕಾಲೇಜಿನಲ್ಲಿ ಸ್ವಲ್ಪ ಕಾಲ ಅಧ್ಯಾಪಕರಾಗಿದ್ದರು. ಅನಂತರ ಇವರು ಪತ್ರಿಕೋದ್ಯಮಿಯಾದರು. ಹೈದರಾಬಾದ್ ಬುಲೆಟಿನ್, ಡೇಲಿ ಟೆಲಿಗ್ರಾಫ್, ಬಾಂಬೇ ಕ್ರಾನಿಕಲ್, ಕ್ಯಾಪಿಟಲ್, ವಾಯ್ಸ್ ಆಫ್ ಇಂಡಿಯ, ಇಂಡಿಯನ್ ಡೇಲಿ ಮೇಲ್, ಹಿಂದೂಸ್ತಾನ್ ಟೈಮ್ಸ್ ಮೊದಲಾದ ಪತ್ರಿಕೆಗಳಲ್ಲಿ ಇವರು ಕೆಲಸ ಮಾಡಿದರು. ಮಹಾತ್ಮ ಗಾಂಧಿಯವರು ಸಂಪಾದಿಸುತ್ತಿದ್ದ ಯಂಗ್ ಇಂಡಿಯ ಪತ್ರಿಕೆಯಲ್ಲಿ ಸ್ವಲ್ಪ ಕಾಲ ಇವರು ಸಹಾಯಕ ಸಂಪಾದಕರಾಗಿದ್ದರು. ಸ್ಟಾರ್ ಆಫ್ ಇಂಡಿಯ ಮತ್ತು ಇಂಡಿಯನ್ ಎಕ್ಸ್‍ಪ್ರೆಸ್ ಸಂಪಾದಕರಾಗಿಯೂ ಇವರು ಕೆಲಸ ಮಾಡಿದರು.

ಭಾರತದ ಸ್ವಾತಂತ್ರ್ಯ ಪೂರ್ವದ ಕಾಲದಲ್ಲಿ ದಿಲ್ಲಿಯಿಂದ ಪ್ರಕಟವಾಗುತ್ತಿದ್ದ ಮುಸ್ಲಿಂ ಲೀಗಿನ ಮುಖಪತ್ರ ಡಾನ್‍ಗೆ ಇವರು ಪ್ರಥಮ ಸಂಪಾದಕರಾಗಿದ್ದರು. 1948ರಿಂದ ಹತ್ತು ವರ್ಷಗಳ ಕಾಲ ಇವರು ಬೆಂಗಳೂರಿನ ಡೆಕ್ಕನ್ ಹೆರಾಲ್ಡ್ ಪತ್ರಿಕೆಯ ಪ್ರಥಮ ಸಂಪಾದಕರಾಗಿ ಆ ಪತ್ರಿಕೆಯನ್ನು ಬೆಳೆಸಿದರು. ಇವರು ಪತ್ರಿಕಾವೃತ್ತಿಯ ಅವಧಿಯಲ್ಲಿ ನಡುವೆ ಸ್ವಲ್ಪ ಕಾಲ ಜಿ.ಐ.ಪಿ. ರೈಲ್ವೆಯ ಸಾರ್ವಜನಿಕ ಸಂಪರ್ಕಾಧಿಕಾರಿಯೂ ಭಾರತ ಸರ್ಕಾರದ ಮುಖ್ಯ ವಾರ್ತಾಧಿಕಾರಿಯೂ ಆಗಿದ್ದರು.

ಡೆಕ್ಕನ್ ಹೆರಾಲ್ಡ್ ಪತ್ರಿಕೆಯ ಸಂಪಾದಕತ್ವವನ್ನು ಬಿಟ್ಟು ಸ್ವಲ್ಪಕಾಲದ ಮೇಲೆ, ಸ್ವತಂತ್ರ ಪಕ್ಷದ ಮುಖಪಾತ್ರವಾದ ಸ್ವರಾಜ್ಯ ವಾರಪತ್ರಿಕೆಯ ಸಂಪಾದಕರಾಗಿದ್ದ ಖಾಸಾ ಸುಬ್ಬರಾಯರು ತೀರಿಕೊಂಡಾಗ, ಜೋಸೆಫರು ಆ ಪತ್ರಿಕೆಯ ಸಂಪಾದಕರಾಗಿದ್ದರು. ಜೋಸೆಫರು ನಿಧನರಾಗುವುದಕ್ಕೆ ಎರಡು ವರ್ಷ ಹಿಂದಿನ ವರೆಗೂ ಆ ಕೆಲಸ ನಿರ್ವಹಿಸುತ್ತಿದ್ದರು. ಇವರು ತೀರಿಕೊಂಡದ್ದು 1972ರ ಸೆಪ್ಟಂಬರ್ 2 ರಂದು. ಪೋತನ್ ಜೋಸೆಫ್ 1957ರಲ್ಲಿ ಹೆಲ್ಸಿಂಕಿಯಲ್ಲಿ ಜರುಗಿದ ಕಾರ್ಯನಿರತ ಪತ್ರಿಕೋದ್ಯಮಿಗಳ ಪ್ರಥಮ ಅಂತರರಾಷ್ಟ್ರೀಯ ಪರಿಷತ್ತಿನಲ್ಲಿ ಭಾಗವಹಿಸಿದ ಭಾರತೀಯ ಪತ್ರಿಕೋದ್ಯಮಿಗಳ ನಿಯೋಗದ ನಾಯಕರಾಗಿದ್ದರು. 1962-63ರಲ್ಲಿ ಕಾರ್ಯನಿರತ ಪತ್ರಿಕೋದ್ಯಮಿಗಳ ಮಹಾಸಂಘದ ಅಧ್ಯಕ್ಷರಾಗಿದ್ದರು.

## ಸಂದ ಗೌರವಗಳು

ಅವರಿಗೆ ಮರಣೋತ್ತರವಾಗಿ ೧೯೭೩ ರಲ್ಲಿ ಭಾರತ ಸರಕಾರದ ಉನ್ನತ ಪ್ರಶಸ್ತಿಗಳಲ್ಲೊಂದಾದ ಪದ್ಮಭೂಷಣ ಪ್ರಶಸ್ತಿಯನ್ನು ಕೊಡಲಾಗಿದೆ.

ವಿಕಿಸೋರ್ಸ್ ನಲ್ಲಿ ಲಭ್ಯವಿರುವ ಲೇಖನದ ವಿಷಯವನ್ನು ಇಲ್ಲಿ ಅಳವಡಿಸಲಾಗಿದೆ:
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಜೋಸೆಫ್, ಪೋತನ್
# ವೈಕ್ಕಂ ಮುಹಮ್ಮದ್ ಬಷೀರ್

A sketch of Basheer

| Vaikom Muhammad Basheer |
| --- |
| ಜನನ | Abdul Rahman Muhammad Basheer (೧೯೦೮-೦೧-೧೯)೧೯ ಜನವರಿ ೧೯೦೮ Thalayolaparambu, Vaikom, Kottayam district, Travancore |
| ನಿಧನ | 5 July 1994(1994-07-05) (aged 86) Beypore, Calicut district, Kerala, India |
| ಉದ್ಯೋಗ | Author, freedom fighter |
| ಭಾಷೆ | Malayalam |
| ರಾಷ್ಟ್ರೀಯತೆ | Indian |
| ಶೈಲಿ | Novel, short story, essays, memoirs |
| ಪ್ರಶಸ್ತಿಗಳು | **Padma Shri** 1982 **Kerala State Film Award for Best Story** 1989 *Mathilukal* **Lalithambika Antharjanam Award** 1992 **Muttathu Varkey Award** 1993 **Vallathol Award** 1993  |
| ಸಂಗಾತಿ | Fabi Basheer |

**ವೈಕ್ಕಂ ಮುಹಮ್ಮದ್ ಬಷೀರ್** (1908-1994)-ಮಲೆಯಾಳಂ ಕಥೆ ಬರಹಗಾರ ಮತ್ತು ಕಾದಂಬರಿಕಾರ ಎಂದು.ಅವರು ಒಂದು ಸ್ವಾತಂತ್ರ್ಯ ಸೇನಾನಿಯಾಗಿದ್ದರು.

## ಜೀವನ

ಅವರು 21 ಜನವರಿ 1908 ರಂದು ಕೊಟ್ಟಾಯಂ ಜಿಲ್ಲೆಯ ತಲಯೋಲ ಪರಮ್ಬ್ ಜನಿಸಿದರು.ಅವರು ಜುಲೈ 4, 1994 ರಂದು ನಿಧನರಾದರು.

## ಕೃತಿಗಳು

* ಪ್ರೇಮಲೆಖನಂ
* ಬಾಲ್ಯಕಾಲಸಖಿ
* ಶಬ್ದಂಗಳ್
* ನತುಪ್ಪುಪ್ಪಾಕ್ಕೊರಾನೆನ್ದಾರ್ನ್ನು
* ಮರಣತ್ಥಿನ್ಟೆ ನಿಜ್ಹಲಿಲ್
* ಮುಚ್ಚೀಟ್ಟು ಕಳಿಕಕಾರಂತೆ ಮಕಳ್
* ಸ್ಥಲತ್ತೆ ಪ್ರಧಾನ ದಿವ್ಯನ್
* ಆನ ವಾರಿಯುಂ ಪೋನ್ಕುರಿಶುಮ್
* ಜೀವಿತ ನಿಜ್ಹಲ್ಪ್ಪಾದುಕಳ್
* ಪಾತ್ತುಮ್ಮಯುಡೆ ಆಡು
* ಮಥಿಲುಕಲ್
* ತಾರಾ ಸ್ಪೆಷ್ಯಲ್ಸ್
* ಮಾಂತ್ರಿಕ ಪೂಚ್ಚ
* ಪ್ರೇಂ ಪಟ್ಟ ಜನ್ಮದಿನಂ
* ಒರ್ಮಕ್ಕುರಿಪ್ಪು
* ಅನರ್ಘ ನಿಮಿಷಂ
* ವಿದ್ದ್ದ್ಹಿಕಳುದೆ ಸ್ವರ್ಗಂ
* ಪಾವಪ್ಪೆಟ್ಟವರುದೆ ವೇಶ್ಯ
* ವಿಶ್ವ ವಿಖ್ಖ್ಯಾತಮಾಯಾ ಮೂಕ್ಕು
* ವಿಶಪಪು
* ಒರು ಭಗವದ್ಗೀತಯುಂ ಕುರೆ ಮುಲಕಳುಂ
* ಆನ ಪಪೂಡ
* ಚಿರಿಕ್ಕುನ್ನ ಮರಪ್ಪಾವ
* ಭೂಮಿಯುಡೆ y ಅವಕಾಷಿಕಳ್
* ಶಿನ್ಕಿಟಿ ಮುಂಕನ್
* ಯಾ ಇಲಾಹಿ !
* ಜೀವಿತಂ ಒರು ಅಣು ಗ್ರಹಂ

## ಉಲ್ಲೇಖಗಳು
# ಬುದ್ಧಿವಂತ (ಚಿತ್ರ)

| ಬುದ್ಧಿವಂತ |
| --- |
| ನಿರ್ದೇಶನ | ರಾಮ್ನಾಥ್ ಋಗ್ವೇದಿ |
| ನಿರ್ಮಾಪಕ | ಎಸ್.ವಿ.ರಾಜೇಂದ್ರ ಸಿಂಗ್ ಬಾಬು ಎ ಮೋಹನ್ |
| ಪಾತ್ರವರ್ಗ | ಉಪೇಂದ್ರ ಪೂಜಾ ಗಾಂಧಿ ನತನ್ಯ ಸಿಂಗ್ ಬೃಂದಾ ಪಾರೆಖ್ ಸುಮನ್ ರಂಗನಾಥ್ ಸಲೋನಿ ಅಸ್ವಾನಿಯಾಸ್  |
| ಸಂಗೀತ | ವಿಜಯ್ ಆಂಟೊನಿ |

**ಬುದ್ಧಿವಂತ** ಉಪೇಂದ್ರ ನಟಿಸಿರುವ ೨೦೦೮ರ ಕನ್ನಡ ಚಲನಚಿತ್ರ. ರಾಮ್ನಾಥ್ ಋಗ್ವೇದಿ ನಿರ್ದೇಶಿಸಿರುವ ಈ ಚಿತ್ರ ತಮಿಳು ಚಿತ್ರ *ನಾನ್ ಅವನಿಲ್ಲೈ* ಇಂದ ಪುನರುತ್ಪಾದಿತ ಚಿತ್ರ.೨೬ ಸೆಪ್ಟೆಂಬರ್ ೨೦೦೮ರಲ್ಲಿ ಈ ಚಿತ್ರ ಬಿಡುಗದೆಯಾಗಿದ್ದು ೨೦೦೮ರ ಕನ್ನಡ ಚಿತ್ರಗಳಲ್ಲಿ ಬಹಳ ಜನಪ್ರಿಯವಾಯಿತು.ಏಳು ವಿವಿಧ ಪಾತ್ರಗಳ ನಟನೆ ಹಾಗು ಸಂಭಾಷಣೆಯನ್ನು ಅತ್ಯಂತ ಉತ್ತಮ ರೂಪದಲ್ಲಿ ತೋರಿಸಿದ ಉಪೇಂದ್ರನನ್ನು ವಿಮರ್ಷಕರು ಹೊಗಳಿದರು.

## ಕಥೆ

ಕಥೆಯು ೭ ಜನ ೭ ಹುಡುಗರಿಯಗೆ ಹೇಗೆ ಮೋಸ ಮಾಡುತ್ತಾರೆ ಹಾಗು ಅದಕ್ಕೆ ಹೇಗೆ ಅವರ ಮುಖದ ಹೋಲಿಕೆಯಿರುವ *ಪಂಚೆ* ಪಂಚಾಮೃತ (ಉಪೇಂದ್ರ) ಸಿಕ್ಕಿಹಾಕೊಳ್ಳುತ್ತಾನೆ ಎಂಬುದನ್ನು ತೋರಿಸುತ್ತದೆ.

## ಪಾತ್ರವರ್ಗ

* ಪಂಚಾಮೃತ, ಜೋಸೆಫ್ ಫರ್ನಾಡಸ್, ಜಾಕಿರ್ ಹುಸೇನ್, ವಿಜಯ್ ಮಿಟ್ಟಲ್, ಭಗ್ವಾನ್ ರಜನೀಶ ಸ್ವಾಮಿ, ಸಮರಸಿಂಹ ರೆಡ್ಡಿ, ಶ್ಯಾಮ್ ಪ್ರಸಾದ್ ಆಗಿ ಉಪೇಂದ್ರ.
* ಪೂಜಾಳಾಗಿ ಪೂಜಾ ಗಾಂಧಿ
* ರೇಖಾ ಮಿಟ್ಟಲ್ ಆಗಿ ಬೃಂದಾ ಪಾರೆಖ್
* ಶಾಂತಿಯಾಗಿ ಸಲೋನಿ ಅಸ್ವಾನಿಯಾಸ್
* ರಾಣಿಯಾಗಿ ನತನ್ಯಾ ಸಿಂಗ್
* ಮೋನಿಕಾಳಾಗಿ ಸುಮನ್ ರಂಗನಾಥ್
* ಪೂಜಾ ಅಮ್ಮಳಾಗಿ, ಜಡ್ಜಮ್ಮಳಾಗಿ ಲಕ್ಷ್ಮಿ (ಚಿತ್ರನಟಿ)
* ಡೇವಿಡ್ ಫರ್ನಾಡಸ್ ಆಗಿ ಶ್ರೀಧರ್
* ಜಾನೀ ವಾಕರ್ ಆಗಿ ಚಿದಾನಂದ್
* ರೇಖಾಳಾಗಿ ಧರ್ಮ
* ಪೋಲಿಸ್ ಕಾಂಸ್ಟೇಬಲ್ ಆಗಿ ಬ್ಯಾಂಕ್ ಜನಾರ್ಧನ್
* ಚಂದ್ರಾಬಾಯಿ ಆಗಿ ಹೇಮಾ ಚೌದ್ರಿ

## ಉಲ್ಲೇಖಗಳು
# ಸಾಧು ಕೋಕಿಲ

| ಸಾಧು ಕೋಕಿಲ |
| --- |
| ಹುಟ್ಟು | ಸಹಾಯ ಶೀಲನ್
ಶಾದ್ರಚ್  (1966-03-24) 24 March 1966 ಬೆಂಗಳೂರು, ಮೈಸೂರು ರಾಜ್ಯ (ಈಗ ಕರ್ನಾಟಕ), ಭಾರತ |
| ಬೇರೆ ಹೆಸರು | ಕೋಕಿಲ ಸಾಧು, ಸಾಧು ಮಹಾರಾಜ್ |
| ಉದ್ಯೋಗಗಳು | ಸಂಗೀತಾಗಾರ, ನಟ,ನೀರ್ದೇಶಕ, ನಿರ್ಮಾಪಕ. |
| ಸಕ್ರಿಯ ವರ್ಷಗಳು | 1992–ಪ್ರಸ್ತುತ |
| ಹೆಂಡತಿ/ಗಂಡ | ಸಲೀನಾ |
| ಮಕ್ಕಳು | 2 |
| ಸಂಬಂಧಿಕರು | ಕಿರಣ್ ಕರಗಿ |
| ವೆಬ್‌ಸೈಟ್ | Personal website |

ಸಾಧು ಕೋಕಿಲರವರು ಕರ್ನಾಟಕ ಚಿತ್ರೋದ್ಯಮದಲ್ಲಿ ನಟ, ನಿರ್ದೇಶಕ ಮತ್ತು ಸಂಗೀತ ನಿರ್ದೇಶಕರೂ ಆಗಿರುವರು. ಇವರ ಮೂಲ ಹೆಸರು ಸಹಾಯ ಶೀಲನ್. ಇವರು ಹಾಸ್ಯ ಪಾತ್ರಗಳಲ್ಲಿ ಹೆಚ್ಚು ತೊಡಗಿಸಿಕೊಂಡಿದ್ದಾರೆ. ಇವರು ಶ್!!! ಚಿತ್ರಕ್ಕೆ ಸಂಗೀತ ನಿರ್ದೇಶನವನ್ನು ಮತ್ತು ಓಂ, ರಕ್ತ ಕಣ್ಣೀರು ಚಿತ್ರಗಳನ್ನು ನಿರ್ದೇಶಿಸಿ ನಟಿಸಿದ್ದರೆ ಕೂಡ.

## ಜೀವನ

ಸಾಧು ಕೋಕಿಲ ನತೇಶ್-ಮಂಗಲ ದಂಪತಿಗೆ ಕ್ರಿಶ್ಚಿಯನ್ ಸಮುದಾಯದಲ್ಲಿ ಹುಟ್ಟಿದರು. ಇವರ ತಂದೆ ಪೋಲಿಸ್ ಸಂಸ್ಥೆಯಲ್ಲಿ ಪಿಟೀಲು ವಾದಕರಾಗಿದ್ದರು. ಇವರ ತಾಯಿ ಮತ್ತು ಅಕ್ಕ ಹಿನ್ನಲೆ ಗಾಯಕರಗಿದ್ದರು. ಇವರ ಅಣ್ಣ ಲಯೇಂದ್ರ ಸಹ ನಟರಾಗಿದ್ದರು. ಇವರು ಬೆಂಗಳೂರಿನ ಸಂತ ಜೋಸೆಫ಼್ ಪ್ರೌಢ ಶಾಲೆಯಲ್ಲಿ ವ್ಯಾಸಾಂಗ ಮಾಡಿದರು.
ಇವರು ತಮ್ಮ ವ್ರತ್ತಿ ಜೀವನ ಸಂಗೀತಕಾರರಾಗಿ ಆರಂಭಿಸಿದರು. ಇವರು ಭಾರತದಲ್ಲಿ ಅತಿ ವೇಗವಾಗಿ ಕೀ ಬೋರ್ಡ್ ವಾದಿಸುವವರಲ್ಲೊಬ್ಬರಾಗಿದ್ದರೆ.

## ಚಲನಚಿತ್ರಗಳು
# ಮೋಹಿನಿ

ಮೋಹಿನಿ ಭಸ್ಮಾಸುರ
**ಮೋಹಿನಿ** ಪುರಾಣಗಳಿಂದ ಹಿಡಿದು ಜನಪದ ಕಥೆಗಳವರೆಗೂ ಪ್ರಸ್ತಾವಗೊಂಡಿರುವ ಒಂದು ಸ್ತ್ರೀ ಪಾತ್ರ. ಪುರಾಣಗಳಲ್ಲಿ ಎರಡು ಪ್ರಸಂಗಗಳು ಅತ್ಯಂತ ಪ್ರಸಿದ್ಧವಾಗಿವೆ. ಒಂದು ಕಥೆಯ ಪ್ರಕಾರ ಸಮುದ್ರ ಮಥನದ ಫಲಾವಾಗಿ ಉದ್ಭವಿಸಿದ ಅಮೃತವನ್ನು ಹಂಚಿಕೊಳ್ಳುವಾಗ ಸುರಾಸುರರಿಗೆ ಜಗಳ ಅರಂಭವಾಯಿತು. ಆ ಸಂದರ್ಭದಲ್ಲಿ ಅವೃತವನ್ನೆಲ್ಲ ದೈತ್ಯರು ತೆಗೆದುಕೊಂಡು ಹೋದರು. ಆಗ ವಿಷ್ಣು ದೈತ್ಯರನ್ನು ಮರುಳುಗೊಳಿಸುವ ತಂತ್ರ ಹೂಡಬೇಕಾಗಿಬಂತು. ಆತ ಮೋಹಿನಿಯ ವೇಷ ಧರಿಸಿ ದೈತ್ಯರನ್ನು ಮೋಹದಿಂದ ವಂಚಿಸಿ ದೇವತೆಗಳಿಗೆ ಅಮೃತಪಾನ ಮಾಡಿಸಿದ. ಇನ್ನೊಂದು ಕಥೆಯ ಪ್ರಕಾರ ಭಸ್ಮಾಸುರನಿಗೆ ಶಿವಕೊಟ್ಟ ವರದಿಂದ ಶಿವನನ್ನೂ ತನ್ನನ್ನೂ ಪಾರುಮಾಡಿಕೊಳ್ಳಲು ವಿಷ್ಣು ಮೋಹಿನಿ ಅವತಾರ ಧರಿಸಬೇಕಾಯಿತು. ಭಸ್ಮಾಸುರ ಭಸ್ಮವಾದ ವಿಷಯವನ್ನು ತಿಳಿಸಲು ಮೋಹಿನಿ ರೂಪದ ವಿಷ್ಣು ಶಿವನ ಬಳಿಗೆ ಬಂದಾಗ ಸ್ತ್ರೀರೂಪಿಯಾದ ವಿಷ್ಣುವನ್ನು ಶಿವ ಮೋಹಿಸಿ ಅಲಿಂಗಿಸಿಕೊಳ್ಳಲು, ಕಾಪಾಲಿಮತದ ಭೈರವ ಹುಟ್ಟಿದನೆಂಬ ಕಥೆಯಿದೆ. (ಈ ಪೌರಾಣಿಕ ಹಿನ್ನೆಲೆಯಲ್ಲಿಯೇ ಹುಟ್ಟಿಕೊಂಡದ್ದು ಕೇರಳದ ಮೋಹಿನಿ ಅಟ್ಟಂ. ಕೇರಳದ ಪ್ರಸಿದ್ಧ ಕಲೆಗಳಲ್ಲಿ ಕಥಕ್ಕಳಿ ಪುರುಷ ಪ್ರಧಾನವಾದ ನೃತ್ಯ ಪ್ರಕಾರವಾದರೆ ಮೋಹಿನಿ ಅಟ್ಟಂ ಸ್ತ್ರೀಯರು ಮಾತ್ರ ಅಭಿನಯಸುವ ನೃತ್ಯ ಕಲೆಯಾಗಿದೆ).

ಮೋಹಿನಿ ಒಂದು ಕಾಲ್ಪನಿಕ ಪಾತ್ರವೂ ಹೌದು. ಮೋಹಿನಿ ಎಂಬ ಪದಕ್ಕೆ ವೀಕ್ಷಕನ ಮನಸ್ಸನ್ನು ಸೂರೆಗೈಯುವ ತರುಣಿ ಎಂಬ ಅರ್ಥವೂ ಇದೆ. ಜನಪದದಲ್ಲಿ ಮೋಹಿನಿಯ ಕಲ್ಪನೆ ವಿಶಿಷ್ಟ ಬಗೆಯದು. ಅತಿಯಾದ ಆಸೆಯನ್ನು ಇಟ್ಟುಕೊಂಡು ಸತ್ತ ತರುಣಿ ಅಥವಾ ಹೆಂಗಸು ತರುಣರನ್ನು ಮೋಹಿನಿಯಾಗಿ ಕಾಡುತ್ತಾಳೆ ಎಂಬ ನಂಬಿಕೆ ಜನಪದದಲ್ಲಿದೆ. ಅನೇಕ ವೇಳೆ ಮೋಹಿನಿಯನ್ನು ದೆವ್ವ ಎಂಬ ಅರ್ಥದಲ್ಲಿಯೂ ಕರೆಯುವುದುಂಟು. ಮೋಹಿನಿ ಯಾರ ಮೇಲೆ ಬೇಕಾದರೂ ಯಾವಾಗ ಬೇಕಾದರೂ ಬರಬಹುದು. ಆದರೆ ಸಾಮಾನ್ಯವಾಗಿ ತನಗೆ ಮೋಸಮಾಡಿ ವಂಚಿಸಿದವರ ಮೇಲೆ ಮೋಹಿನಿ ಬಂದು ಕಾಡುತ್ತಾಳೆ ಎಂಬ ನಂಬಿಕೆಯೇ ಹೆಚ್ಚು. ಅಂತಹ ಮೋಹಿನಿಯ ಕಾಟದಿಂದ ಪಾರಾಗಲು ಜನಪದರು ಅನೇಕ ಅಡೆತಡೆಗಳನ್ನು ಮಾಡುವುದೂ ಮಂತ್ರವಾದಿಗಳ ಮೊರೆ ಹೋಗುವುದೂ ಉಂಟು.

## ಉಲ್ಲೇಖಗಳು

* Pattanaik, Devdutt (2001). *The man who was a woman and other queer tales of Hindu lore*. Routledge. ISBN 978-1-56023-181-3.
* Vanita, Ruth; Kidwai, Saleem (2001). *Same-sex love in India: readings from literature and history*. Palgrave Macmillan. ISBN 978-0-312-29324-6.
* Goudriaan, Teun (1978). "The Māyā of the Gods: Mohini". *Māyā divine and human*. Motilal Banarsidass Publ. pp. 41–49. ISBN 978-81-208-2389-1.
* Doniger, Wendy (1999). *Splitting the difference: gender and myth in ancient Greece and India*. London: University of Chicago Press. ISBN 978-0-226-15641-5.
* Hiltebeitel, Alf (1988). "Aravan's Sacrifice". *The Cult of Draupadi : Mythologies: from Gingee to Kuruksetra*. Vol. 1. University of Chicago Press. ISBN 978-0-226-34046-3.
* Swami Parmeshwaranand (2004). *Encyclopaedia Of The Saivism*. Vol. 1. Sarup & Sons. ISBN 978-81-7625-427-4.

ವಿಕಿಸೋರ್ಸ್ ನಲ್ಲಿ ಲಭ್ಯವಿರುವ ಲೇಖನದ ವಿಷಯವನ್ನು ಇಲ್ಲಿ ಅಳವಡಿಸಲಾಗಿದೆ:
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಮೋಹಿನಿ